open-index/open-wikipedia-markdown huggingface dataset:
יוסף פרלס

**יוסף** (**פרץ**) **פֶּרְלֶס** (או **פערלעס**) (26 בנובמבר 1835 – 4 במרץ 1894, מינכן) היה רב, בלשן, וחוקר-רבני הונגרי.

## ביוגרפיה
נולד לר' ברוך אשר, תלמידו של החתם סופר. למד בבית המדרש לרבנים בברסלאו ובאוניברסיטת ברסלאו. עסק בפילולוגיה של הארמית והעברית, ואת התזה לדוקטורט כתב ב-1859 על הפשיטתא ("Meletemata Peschithoniana"). ב־1862-1871 שימש כדרשן בקהילת "יד אחים" בפוזנן, וב־1894-1871 כיהן כרב במינכן. פרלס פרסם מחקרים מתחומים נוספים ביהדות. נפטר מדלקת ריאות במינכן ב־4 במרץ 1894.

אשתו, רוזאלי שפטל (1839–1932), עבדה כעיתונאית עבור עיתונים גרמניים וכתבי עת יהודיים. בנו הבכור, ד"ר מקס פרלס, היה מדען ורופא עיניים, שמת ב־20 באוקטובר 1894 ממחקר בקטריאלי שערך. בנו השני, פליקס פרלס, היה רב ומרצה בקניגסברג, פרוסיה, וחיבר גם הוא מחקרים בנושאים מגוונים בתחום הספרות היהודית.

## מחיבוריו
* **Die jüdische Hochzeit in nachbiblischer Zeit** (1860) – על החתונה היהודית בתקופה הבתר-מקראית.
* **Die Leichen-Feierlichkeiten im nachbiblischen Judenthum** (1861) – על מנהגי אבלות וקבורה ביהדות.
* **Rabbi Salomo ben Abraham ben Adereth** (1863) – מונוגרפיה על רשב"א, חייו וכתביו.
* **Die Geschichte der Juden in Posen** (1865) – תולדות היהודים בפוזנן.
* **Etymologische Studien zur Kunde der rabbinischen Sprach- und Alterthumskunde** (1871) – מחקרים אטימולוגיים בלשון חז"ל.
* **Zur rabbinischen Sprach- und Sagenkunde** (1873) – על הלשון והאגדה הרבנית.
* **Thron und Circus des Königs Salomo** (1873) – על החיות והכיסא של שלמה המלך.
* **Rabbinische Agada's in 1001 Nacht** (1873) – מקורות יהודיים בסיפורי אלף לילה ולילה.
* **Über die in einer Münchener Handschrift aufgefundene erste lateinische Übersetzung des Maimonidischen Führers** (1875) – על התרגום הלטיני הראשון של "מורה נבוכים".
* **Beiträge zur Geschichte der hebräischen und aramäischen Studien** (1884) – תרומות לתולדות הלימודים העבריים והארמיים.
* **Die Berner Handschrift des Kleinen Aruch** (1887) – על כתב יד ברן של "הערוך הקצר".
* **Beiträge zur rabbinischen Sprach- und Alterthumskunde** (1887) – מחקרים נוספים בלשון ובארכאולוגיה רבנית.
* **Predigten** (1896, פורסם לאחר מותו) – קובץ דרשות בעריכת בנו, פליקס פרלס.

הוציא לאור גם את חיבורו של חמיו, שמעון ברוך שפטל, "ביאורי אונקלוס" (מינכן תרמ"ח) על תרגום אונקלוס.

פרסם מאמרים נוספים, בין היתר על פירוש הרמב"ן לתורה ויחסו לפירוש רש"י; על הפריטים העבריים במוזיאון הלאומי של הונגריה; כתב יד של אגרת קלונימוס בן קלונימוס.

## קישורים חיצוניים
* Menges, Franz, "Perles, Joseph" in: Neue Deutsche Biographie 20 (2001), S. 187 f. [online version]; URL: 
* 
* Joseph Perles Collection - הארכיון של פרלס באתר הספרייה הלאומית

## הערות שוליים

קטגוריה:בוגרי אוניברסיטת ברסלאו
קטגוריה:רבנים הונגרים
קטגוריה:פילולוגים יהודים
קטגוריה:מינכן: רבנים
קטגוריה:ילידי 1835
קטגוריה:נפטרים ב-1894
קטגוריה:חוקרי הפשיטתא
פגשתיך בשדה תלתן

"**פגשתיך בשדה תלתן**" (ידוע גם בשמות "**פגישה בשדה תלתן**" ו"**בשדה תלתן**") הוא שיר שכתבה והלחינה נעמי שמר עבור התוכנית השמינית של להקת פיקוד הצפון, "קר וחם בצפון", בבימויה של נעמי פולני, משנת 1960.

## הרקע לכתיבת השיר
קיימת סברה שהרקע לכתיבת השיר הוא פגישתם של גדעון ונעמי שמר בקיץ 1953, בעת שעבדו במשותף על עצרת של חטיבת בני איחוד הקבוצות והקיבוצים בנצר סרני. העצרת והחזרות אליה נערכו בשטח מרוחק מהקיבוץ, בסמוך לשטחי המספוא של הקיבוץ ובהם גם שדה תלתן.

## גרסאות כיסוי
ב-1961 חידשו את השיר בוגר להקת הנח"ל יוסי פרוסט בליווי "להקת הצעירים" שכללה את נחמה הנדל, שייקה לוי ואריק איינשטיין. "בשדה תלתן" היה שירו המפורסם ביותר של פרוסט כסולן. השיר הוקלט באלבום "שירי נעמי שמר" בהוצאת ישראפון.

ב-1968 הקליטו את השיר "רביעיית גבעת ברנר" באלבום "שירים לדני", לזכרו של סרן דניאל ורדון שהיה ממקימי הרביעייה הקולית שפעלה בגבעת ברנר בשנים 1957-1956.

ב-1975 הקליט את השיר דודו זכאי באלבום "כולם שרים את נעמי שמר" בהוצאת ישראדיסק.

ב-1977 הקליטו את השיר להקת "הכל עובר חביבי" באלבומים "שירים שמחוץ להצגה" ו"לקום מחר בבוקר עם שיר חדש בלב, משירי נעמי שמר" בהוצאת הד ארצי.

ב-1993 הוציא המוזיקאי גרי אקשטיין את השיר באלבום האינסטרומנטלי שלו "בלי מילים", שהורכב ברובו מעיבודים אינסטרומנטליים לקלאסיקות ישראליות.

ב-2010 הקליטה את השיר הזמרת יהודית רביץ בליווי גיטרה של אחיה יעקב, מתוך אלבומם המשותף "**[[יהודית ויעקב, שירים מהבית|יהוּדִית ויַעקֹב, שירים מהבית]]**".

ב-2020 ביצעו את השיר אסף אשתר, דלית כהנא, אהרל'ה סייקס ואבי חן במופע מחווה לנעמי פולני, במסגרת שידורי המיזם "ישראל מחוברת".

## קישורים חיצוניים
* "בשדה תלתן", באתר הספרייה הלאומית
* 
* אקורדים לשיר, באתר Chordify

#### ביצועים
* 15px "בשדה תלתן" בביצוע להקת פיקוד הצפון, סרטון בערוץ יוטיוב, **1960**
* 15px "בשדה תלתן" בביצוע יוסי פרוסט ולהקת הצעירים, סרטון בערוץ יוטיוב, **1961**
* 15px "בשדה תלתן" בביצוע דודו זכאי, סרטון בערוץ יוטיוב, **1975**
* 15px "בשדה תלתן" בביצוע הכל עובר חביבי, סרטון בערוץ יוטיוב, **1977**
* 15px "פגשתיך בשדה תלתן" בביצע התרנגולים באים, סרטון בערוץ יוטיוב, **2000**
* 15px "בשדה תלתן" בביצוע יהודית רביץ, סרטון בערוץ יוטיוב, **2010**
* 15px "בשדה תלתן" בביצוע אסף אשתר, דלית כהנא, אהרל'ה סייקס ואבי חן, סרטון בערוץ יוטיוב, **2020**

## הערות שוליים

קטגוריה:שירים בעברית
קטגוריה:שירי להקת פיקוד צפון
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי דודו זכאי
קטגוריה:שירי הכל עובר חביבי
קטגוריה:שירי יהודית רביץ
הווארד הסמן

**הווארד הסמן** (באנגלית: ;''' 27 בפברואר 1940 - 29 בינואר 2022). היה שחקן אמריקאי. הוא נודע בעיקר בשל תפקידו בסדרה WKRP בסינסינטי (1982-1978) שזיכה אותו בשתי מועמדויות לפרס אמי והתפקיד הראשי בסדרה מלך הכיתה (1990-1986).

## ראשית חייו

הסמן גדל בסיילם, אורגון והחל להתנסות במשחק עוד בהיותו בבית הספר. בשנים 1960-1958 למד תיאטרון באוניברסיטת אורגון אך עבר לסן פרנסיסקו ב-1960 לפני שהשלים את לימודיו. הוא עבד שם עבד בעבודות שונות, בין השאר, היה תקליטן בתחנת רדיו. ב-1963 הוא ריצה 90 ימי מאסר על כך שמכר מריחואנה לסוכנים סמויים.

## קריירת משחק

בסן פרנסיסקו הצטרף הסמן לקבוצת תיאטרון אלתורים קומיים בשם "הוועדה" (The Committee) והחל לקבל תפקידים קטנים בטלוויזיה ובקולנוע, כאשר מדי פעם הוא השתמש בשם הבמה דון סטרדי (Don Sturdy). ב-1974 עבר הסמן ללוס אנג'לס.

בשנים 1982-1978 גילם הסמן את התקליטן ההיפי "דר' ג'וני פיבר" בקומדיית המצבים WKRP בסינסינטי. התפקיד זיכה אותו בשתי מועמדויות לפרס אמי עבור שחקן בתפקיד משנה בסדרה קומית.הסמן גם ערך מספר הופעות אורח בסדרת ההמשך The New WKRP in Cincinnati ששודרה בשנים 1993-1991. בשנים 1984-1982 שיחק הסמן בסדרה הקומית One Day at a Time.

ב-1986 לוהק הסמן לתפקיד הראשי בסדרה מלך הכיתה. הוא גילם את המורה צ'ארלי מור המלמד כיתת מחוננים בבית ספר תיכון בניו יורק. הסמן היה לעיתים ביקורתי כלפי הסדרה, על כך שהייתה שמרנית מדי לטעמו. הוא עזב את הסדרה לאחר ארבע עונות והוחלף בתפקיד הראשי על-ידי הקומיקאי הסקוטי ביל קונולי.

הסמן הרבה לערוך הופעות אורח בסדרות טלוויזיה, בין השאר בסדרות המופע של בוב ניוהרט, ER, מופע שנות ה-70, בוסטון ליגל, האוס, CSI, לוורן ושירלי ושיקגו MED. בנוסף שיחק הסמן במספר סרטים ובניהם משימה לשוטרים מתחילים, צמד בכותרות, נווט מכוכב אחר ואודות שמידט.

## חייו האישיים ומותו

נשואיו הראשונים של הסמן היו לסטודנטית באוניברסיטת אורגון. הם התגרשו ב-1962 לאחר שנתיים. הוא נישא לאשתו השנייה ב-1965 אך נפרד ממנה לאחר כשנתיים וחצי והתגרש ממנה ב-1974. בזמן מותו היה הסמן נשוי לשחקנית הצרפתייה קרולין דוקרוק, איתה התחתן ב-1989.

הסמן נהג לצרוך מריחואנה וקוקאין. בראיון למגזין פיפל סיפר הסמן כי הוא הפסיק לצורך סמים באופן סופי ב-1981. הוא נפטר בינואר 2022 בגיל 81 כתוצאה מסיבוכים שלאחר ניתוח במעי.

## קישורים חיצוניים

## הערות שוליים

קטגוריה:אמריקאים ילידי אורגון
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אורגון
קטגוריה:אמריקאים שנולדו ב-1940
קטגוריה:אמריקאים שנפטרו ב-2022
זילרט

**זילרט** (ברוסית: **Зиларт**) הוא מתחם מגורים הממוקם בשטח אזור התעשייה זיל
בנפת דנילובסקי במוסקבה. זהו אחד מהפרויקטים הגדולים בעולם של
פיתוח נדל"ן.
## היסטוריה
באביב 2013 אומץ פרויקט תכנון לאזור התעשייה זיל. האזור חולק לתשעה חלקים, שכל אחד מהם הכיל שכונות מגורים, מרכז עסקים, פארקים, מתקני ספורט ומתקנים נוספים. התוכנית הייתה ליצור "עיר בתוך עיר" עם תשתיות תחבורה, מקומות עבודה ושירותים חברתיים. הפיתוח חולק לשני אזורים: החלק הצפוני והדרומי של זיל.

ב-29 באוקטובר 2013, ראש עיריית מוסקבה, סרגיי סוביאנין, בפתח ישיבת ממשלת מוסקבה בה אושרה תוכנית אתר מפעל זיל, הודיע כי תוקם שם שכונה שתאכלס 30,000 איש. לדברי סוביאנין, גם ייצור הרכב יישמר, אך בקנה מידה קטן יותר ו"באופן מקובל מבחינה סביבתית".

## גלריה

קובץ:2025-12-01 Открытие музейно-выставочного центра «ЗИЛАРТ» 21.jpg|מוזיאון ומרכז התערוכות "זילרט"
קובץ:Tufeleva rosha park2.jpg|פארק טיופלווה רושצ'ה 
קובץ:ZILART 05.jpg|Zilart Tower ו-Diamond Building
קובץ:2025 ZIL - 275 (Troitskaya lane - 16) metro entrance and vents.jpg|כניסה לתחנת המטרו "זיל"  שממוקמת בשטח זילרט 
קובץ:2025-12-01 Открытие музейно-выставочного центра «ЗИЛАРТ» 20.jpg|זילרט, דצמבר 2025 
קובץ:Moscow, Chagal construction view from Nagatinskaya Embankment Mar 2026 07.jpg|מתחם מגורים "שאגאל"


## בתרבות
ב-2016 יצא קליפ פרסום של זילרט עם פיליפ קירקורוב, ניקולאי בסקוב, מקסים גלקין, פולינה גאגארינה, לוליטה מילבסקיה.

ב-2017 יצא קליפ פרסום של זילרט "שכנים טובים" עם אירינה שייק וטימטי.

## קישורים חיצוניים

* 
* האתר הרשמי של מוזיאון ומרכז התערוכות "זילרט"

## הערות שוליים

קטגוריה:מוסקבה: מבנים
קטגוריה:רוסיה: בתי מגורים
הקונגרס ה-18 של ארצות הברית

**הקונגרס ה-18 של ארצות הברית** היה מושב של הרשות המחוקקת של הממשל הפדרלי של ארצות הברית, שהורכב מהסנאט של ארצות הברית ומבית הנבחרים של ארצות הברית. הקונגרס התכנס בוושינגטון די. סי. מ-4 במרץ 1823 ועד 3 במרץ 1825, במהלך השנים השביעית והשמינית לנשיאותו של הנשיא ג'יימס מונרו. חלוקת המושבים בבית הנבחרים התבססה על מפקד האוכלוסין של ארצות הברית משנת 1820. בשני הבתים היה רוב למפלגה הדמוקרטית-רפובליקנית.

## אירועים מרכזיים
אוגוסט 1823: מלחמת אריקארה – עימות בין אומת האריקארה לבין ארצות הברית, שהיה העימות הצבאי הראשון של ארצות הברית עם שבטי האינדיאנים של המישורים.

2 בדצמבר 1823: דוקטרינת מונרו – הנשיא ג'יימס מונרו נשא נאום בפני הקונגרס והכריז על מדיניות חדשה האוסרת על התערבות אירופית ביבשות אמריקה וקובעת ניטרליות אמריקאית בסכסוכים אירופיים עתידיים.

9 בפברואר 1825: ג'ון קווינסי אדמס נבחר לנשיא ארצות הברית בידי בית הנבחרים בהתאם להוראת הבחירה המותנית שבתיקון ה-12 לחוקה, לאחר שאף מועמד לא קיבל רוב קולות האלקטורים בבחירות לנשיאות של 1824. בית הנבחרים נדרש לבחור בין אדמס, אנדרו ג'קסון וויליאם קרופורד (שלושת המועמדים שקיבלו את מספר קולות האלקטורים הגבוה ביותר), כאשר לכל אחת מ-24 המדינות היה קול אחד. אדמס נבחר כבר בהצבעה הראשונה, בתוצאה 13 מול 7 מול 4.

: 

## חקיקה מרכזית
7 בינואר 1824: חוק המכסים של 1824.
3 במרץ 1825: חוק הפשעים של 1825.

## סיכום מפלגתי
הקונגרס ה-18 היה האחרון שבו כיהנו חברים המזוהים עם 'מערכת המפלגות הראשונה' ועם המפלגה הפדרליסטית. 
### סנאט

### בית הנבחרים

## מנהיגות
[שמאל|ממוזער|175px|נשיא הסנאט [דניאל טומפקינס]] 
### סנאט
* נשיא: דניאל טומפקינס
* נשיא זמני: ג'ון גייארד (DR)

### בית הנבחרים
* יו"ר: הנרי קליי (DR)

## קישורים חיצוניים

18
הבחירות הפרלמנטריות באנדורה (2019)

הבחירות למועצה הכללית של העמקים, הפרלמנט של אנדורה, נערכו ב-7 באפריל 2019, ובהן נבחרו כל 28 חברי המועצה. אף על פי שנשארו המפלגה הגדולה ביותר, מפלגת דמוקרטים למען אנדורה איבדה את הרוב הפרלמנטרי שלה. המפלגה הסוציאל-דמוקרטית זכתה בארבעה מושבים, והפכה למפלגה השנייה בגודלה.

## רקע
דמוקרטים למען אנדורה השיגו רוב מוחלט בבחירות 2015 ואנטוני מרטי נבחר מחדש לתפקיד ראש ממשלת אנדורה. לקראת הבחירות ב-2019 הוא לא היה יכול להתמודד שוב לתפקיד, שכן החוקה מגבילה את הכהונה בתפקיד לשתי כהונות רצופות מלאות.

## מבנה הבחירות
עשרים ושמונה חברי המועצה נבחרים, בהתבסס על רשימות מפלגתיות סגורות:
* ארבעה עשר חברי מועצה המייצגים את שבע הקהילות האוטונומיות של אנדורה (שני חברי מועצה לכל קהילה) נבחרים מתוך הרשימה עם מירב הקולות בכל קהילה בהצבעה בטופס כללי.
* ארבעה עשר חברי מועצה נבחרים מתוך רשימות לאומיות באמצעות שיטת היתרה הגדולה ביותר של ייצוג יחסי.

רשימות הקהילות והרשימה הלאומית נפרדות זו מזו: אותו אדם אינו יכול להופיע בשתיהן, והבוחרים מצביעים בשני פתקים נפרדים. אין דרישה להצביע לאותה מפלגה בשתי הרשימות.

## תוצאות

## הערות שוליים

קטגוריה:מערכות בחירות פרלמנטריות באירופה
קטגוריה:2019 באירופה
קטגוריה:אנדורה: פוליטיקה
חר-פא-ח'רד

**חר־פא־חֿרד** (במצרית: **ḥr-pꜣ-ẖrd**) או בצורה היוונית **הרפוקרטס** (ביוונית: **Ἁρποκράτης**), הוא אל מצרי, דמותו של האל חר (הורוס) כילד. דמותו באיקונוגרפיה היא כְשל ילד או תינוק עירום, עם צמה אחת בצד ראשו, ואצבע אחת מונחת על שפתיו.

הוא מוזכר עוד בכתבי הפירמידות, והמשיך להופיע בפולחן עד התקופה התלמיית והתקופה הרומית, שבהן גברה פופולריותו לאור התפוצה הרחבה שאליה זכתה איסיס אמו ברחבי העולם ההלניסטי והרומי. איסיס היא המגוננת על חר־פא־חֿרד, המייצג תינוקות וחולשתם. חר־פא־חֿרד זוהה עם הרקולס, ולעיתים גם עם דיוניסוס וארוס הצעירים. היוונים והרומאים לא הבינו את הסמליות של האצבע על השפתיים כסמל לילדים, ופירשו אותו כסימן לכך שחר־פא־חֿרד הוא אל השתיקה. קיימות גם עדויות לפולחנו של חר־פא־חֿרד בקרב הפיניקים במערב הים התיכון במאות ה-4-2 לפנה"ס: שני פסלונים של חר־פא־חֿרד  הכוללים הקדשה בפיניקית, שבהן המקדישים ביקשו מהאל חרפכרט (הצורה הפיניקית לשם חר־פא־חֿרד) שייתן להם חיים.

חר־פא־חֿרד היה בנם של איסיס ואוסיריס, והשלושה הופיעו כשלישייה אלוהית באיקונוגרפיה המצרית. חר־פא־חֿרד מופיע לעיתים בזיקה לשמש ובייחוד לזריחת השמש, לרוב עם לוטוס, ובהקשר של פריון וחקלאות, לעיתים עם קרן שפע. על מצבות מצריות הוא מופיע גם כשולט בתנינים . לעיתים לצד חר־פא־חֿרד מופיע בס, המחנך שלו.

## גלריה

קובץ:Egyptian - Isis with Horus the Child - Walters 54416 - Three Quarter Right.jpg|צלמית של חר־פא־חֿרד יושב על אמו, איסיס
קובץ:Copy of a cippus showing Horus, Egypt, 1900-1933 Wellcome L0058404.jpg|מצבה המציגה את חר־פא־חֿרד עומד על תנינים  ומכניע חיות, מעליו ראש האל בס
קובץ:Estatuilla de Harpócrates (23789510203).jpg|צלמית של חר־פא־חֿרד עומד, חובש את הכתר הכפול (), על הבסיס חקוקה כתובת פיניקית
קובץ:Furniture Inlays, 9th-8th Century BC (41408535330).jpg|שיבוצי שנהב המציגים את חר־פא־חֿרד, מימין יושב על לוטוס, משנהבי שומרון
קובץ:Arm of a statuette holding a flower on which the child-god Harpocrates is seated, holding the horn of plenty, bronze - Museo Egizio (Turin) S 18100 p01.jpg|חלק מצלמית ברונזה הלניסטית או רומית: יד אוחזת פרח שעליו יושב חר־פא־חֿרד, מחזיק קרן שפע


## קישורים חיצוניים

## הערות שוליים

קטגוריה:אלים מצריים
מעזוז אל-מסרי

[250px|ממוזער|שמאל|מעזוז אל-מסרי במסיבת עיתונאים, לצד שר הביטחון [משה דיין, הרמטכ"ל דוד אלעזר, מושל שכם ומפקד פיקוד מרכז רחבעם זאבי]]
250px|ממוזער|שמאל|מעזוז אל-מסרי עם משה דיין ואנשי הממשל הצבאי
**מעזוז אל-מסרי** (בערבית: **معزوز المصري**; 1917 – 21 באוגוסט 1994) היה ראש עיריית שכם בשנים 1969–1976.
## ביוגרפיה
אל-מסרי נולד בשכם לאחת המשפחות העשירות בעיר. כשגדל, צורף לעסקי המשפחה. בין השאר היה בבעלותו מפעל לייצור ואריזה של שמן זית.

בבחירות שנערכו בתקופת השלטון הירדני ב־1963, זכה אל־מסרי בכהונת ראש העיר, אך הוא ויתר עליה לטובת חמדי כנען וכיהן כחבר מועצת העיר. במרץ 1969 התפטר כנען מתפקידו, לאחר שנטען כי הוא משתף פעולה עם ישראל; ואל־מסרי מונה במקומו כראש העייריה בפועל. ב-67 ביוני 1969 מונה רשמית לתפקיד על ידי המושל הצבאי. כראש העירייה פעל לשיפור התשתיות בעיר באמצעות הטלת מיסים חדשים.

אל-מסרי שמר על יחסים טובים עם השלטונות הישראלים והיה נפגש בקביעות עם המושל הצבאי שאול גבעולי ושר הביטחון משה דיין. אל-מסרי תמך בפתרון הסכסוך בדרכי שלום, על ידי יישום פתרון שתי המדינות בשילוב עם תוכנית הקונפדרציה, תוך שמירה על מעמדה של ירדן בגדה.

ב-1971 היה שותף למאבק ב, שהכליל גם מוצרים מ.

לאחר שהוכרז על קיים בחירות לרשויות המקומיות בשטחים, במרץ 1972, תחת פיקוחו של הממשל הצבאי הישראלי בשטחים, הודיע כי לא ישתף פעולה ולא יציג את מועמדותו. אך בעקבות לחצים שהופעלו עליו הסכים להשתתף ונבחר לתפקיד ראש העירייה. הוא זכה ב-3,000 קולות מתוך 5,000 איש שהשתתפו בבחירות.

יחסיו עם השלטונות הישראלים הורעו בעקבות ניסיונות התנחלות ראשונים באזור שכם והפקעת אדמות לצורך כך. באפריל 1976 התפטר לבסוף מתפקידו, לאחר שהממשל הצבאי החל בהקמת גדרות ושערים סביב הקסבה של שכם. עם זאת שמר על קשרים עם הממשל הישראלי וביולי 1977 אף נענה שר הביטחון עזר ויצמן לבקשתו לשחרר עשרה אסירים ביטחוניים, בעת ביקור בשכם.

## קישורים חיצוניים

* 
## הערות שוליים

קטגוריה:ראשי עיריות ברשות הפלסטינית
קטגוריה:ראשי עיריית שכם
קטגוריה:פלסטינים שנולדו ב-1917
קטגוריה:פלסטינים שנפטרו ב-1994
שיאון שחור-קו

**שִׂיאוֹן שְׁחֹר-קַו** (שם מדעי: *Aegaeobuthus nigrocinctus*, נקרא בעבר **מזובותוס חרמוני**) הוא מין של עקרב ממשפחת העקצניים, אנדמי לאזור הלבנט. בישראל הוא נצפה באזור החרמון בלבד.

## טקסונומיה
מין זה תואר לראשונה על-ידי אהרנברג ב-1828 תחת השם *Androctonus (Prionurus) nigrocinctus* מפרט שאסף בלבנון. ב-2000 הוא הועבר לסוג *Mesobuthus*, אך ב-2019 הופרד לצד מינים נוספים לסוג החדש *Aegaeobuthus*.

## תיאור
זהו עקרב בינוני באורך של כ-7 ס"מ. צבעו צהבהב-חיוור עם בטן קדמית כהה יותר וגרגור של הראשחזה. בסיס הצבתות מוארך ושווה באורכו לפרק הקודם לו. סימני הזיהוי העיקריים הם הגוון שלו, מבנה הצבתות, גירגור של פרק הבטן החמישי ושלפוחית הארס, וקיומם של רכסים מחודדים הבולטים מעבר לקצות לוחיות הגב (מאפיין אותו הוא חולק עם בני הסוג חד-צלע). 

ניתן להבחין אצל הזכרים בשקע ובליטה הנוצר בבסיס הצבתות כשהן סגורות. 

## אקולוגיה
זהו מין אנדמי לאזור הלבנט, קצה גבול תפוצתו הדרומי מצוי בחרמון הישראלי, והצפוני בדרום טורקיה. הוא חובב באזורים הרריים חשופים וסלעיים, ולרוב ניתן למוצאו מתחת ועל גבי סלעים.

כמו מיני עקרבים נוספים, נקבת השיאון מסוגלת לשמור בגופה תאי זרע של הזכר להפריה בעונה הבאה, במקרה שלא תפגוש בזכר.

## ארס
הוא נחשב לעקרב מסוכן, ומדורג לרביעי בעוצמת הארס שלו בקרב עקרבי ישראל.

עקיצתו עלולה לגרום לתסמינים קליניים חמורים ובמקרים חריגים אף למוות בקרב בני אדם. במחקר שפורסם בשנת 2024 נמצא כי הארס מפגין רעילות גבוהה כלפי חולייתנים; המינון הקטלני החציוני LD<sub>50</sub> שנמדד במודל של עכברים הוא כ-1.05 מ"ג לק"ג.

מבחינה ביוכימית, הארס מורכב מתערובת של לפחות 67 רכיבים שונים, כאשר הדומיננטיים שבהם הם רעלנים (טוקסינים) הפועלים על תעלות יונים, ובפרט על תעלות אשלגן (+K), נתרן (+Na) וכלור (-Cl). רעלנים אלו מובילים לתסמונת הרעלה (Envenomation syndrome) ייחודית.

## קישורים חיצוניים

## הערות שוליים

קטגוריה:עקצניים
קטגוריה:ארץ ישראל: עקרבאים
קטגוריה:בעלי חיים שתוארו ב-1828
קטגוריה:טקסונים שתוארו בידי כריסטיאן גוטפריד אהרנברג
חסם מינקובסקי-שור

**חסם מינקובסקי-שור** הוא משפט מתמטי הקובע חסם עליון לסדר של חבורה סופית הניתנת לייצוג כחבורת מטריצות מעל השדה הרציונלי (או מעל שדות מספרים). המשפט קרוי על שמם של המתמטיקאים הרמן מינקובסקי, שהוכיח את הגרסה היסודית ב-1887, וישי שור, שהרחיב את התוצאה למקרים כלליים יותר בשנת 1905. בשנת 2005, לכבוד ציון מאה שנה לחסם שור, פורסם מאמר מקיף על ידי גורלניק ולורנץ שמסכם ומנהיר את התיאוריה.  

## ניסוח השאלה
בתורת החבורות הליניאריות, עולה השאלה: בהינתן ממד n, מהי החבורה הסופית הגדולה ביותר שיכולה להיות תת-חבורה של  GL_n\left(\mathbb{Q}\right) (חבורת המטריצות ההפיכות מסדר n\times n מעל הרציונליים)?

## חסם מינקובסקי
חסם מינקובסקי קובע כי קיים מספר שלם M\left(n\right), התלוי אך ורק ב-n, כך שהסדר של כל תת-חבורה סופית G\leq GL_n\left(\mathbb{Q}\right) מחלק את M\left(n\right).

הנוסחה למספר M\left(n\right) ניתנת על ידי המכפלה על פני כל המספרים הראשוניים p:

M\left(n\right)=\prod_{p}p^{v_p\left(n\right)}

כאשר המעריך v_p\left(n\right) מוגדר לפי:

v_p\left(n\right)=\sum_{k=1}^{\infty}\left\lfloor\frac{n}{p^{k}\left(p-1\right)}\right\rfloor

## חסם שור
שור הכליל את המשפט עבור חבורות מטריצות מעל שדה המספרים המרוכבים עם עקבות אלגבריות. 

תהי  G\le M_{n}\left(\mathbb{C}\right) חבורה סופית שמקיימת trace\left(A\right)\in K לכל A\in G עבור K שדה מספרים (הרחבה סופית של \mathbb{Q}), אזי הסדר של G מחלק את 

S\left(n,K\right)=\prod_{p}p^{v_{p}\left(n,K\right)}

כדי להגדיר את v_{p}\left(n,K\right) נסמן ב\zeta_{k}=e^{\frac{2\pi i}{k}} את שורש היחידה מסדר k. מכך שההרחבה K/\mathbb{Q} סופית, קיים m=m\left(K,p\right) כך שלכל m'\ge m

K\left(\zeta_{p^{m'}}\right)=K\left(\zeta_{p^{m}}\right) 

נגדיר {p}\left(n,K\right) =m\sum_{j=0}^{\infty}\left\lfloor \frac{n}{p^{j}\left[K\left(\zeta_{p^{m}}\right):K\cap\mathbb{Q}\left(\zeta_{p^{m}}\right)\right]}\right\rfloor  עבור p\neq2, וv_{2}\left(n,K\right)=n-\left\lfloor \frac{n}{\left[K\left(\zeta_{2^{m\left(K,2\right)}}\right):K\cap\mathbb{Q}\left(\zeta_{2^{m\left(K,2\right)}}\right)\right]}\right\rfloor+m\sum_{j=0}^{\infty}\left\lfloor \frac{n}{p^{j}\left[K\left(\zeta_{p^{m}}\right):K\cap\mathbb{Q}\left(\zeta_{p^{m}}\right)\right]}\right\rfloor

הסכום והכפל הם למעשה סופיים, כי החל ממקום מסויים דרגת ההרחבה תהיה גדולה מn.

ניסוח אחר של המשפט הוא שS\left(n,K\right) הוא הכפולה המשותפת המינימלית של סדרי תתי חבורות סופיות של M_{n}\left(\mathbb{C}\right) עם עקבות בשדה מספרים K.

משפט זה מהווה הכללה של המשפט של מינקובסקי בכך שM\left(n\right)=S\left(n,\mathbb{Q}\right).

## הערות שוליים

קטגוריה:תורת החבורות
ליגת העל הפורטוגלית בכדורסל

**ליגת העל הפורטוגלית בכדורסל** (בפורטוגזית: **Liga Portuguesa de Basquetebol**, בתרגום חופשי לעברית: **הליגה הפרוטוגלית בכדורסל**. ידועה גם בשם **Liga Betclic** מטעמי חסות) היא הליגה הבכירה לכדורסל בפורטוגל. הליגה מנוהלת על ידי פדרציית הכדורסל הפורטוגלית (Federação Portuguesa de Basquetebol). נכון ל-2025 אלופת הליגה היא בנפיקה ליסבון.

## היסטוריה
מאז הקמתה ב-1932 ועד 1995 אורגנה התחרות על ידי פדרציית הכדורסל הפורטוגלית. ב-1995 הקימו קבוצות הליגה ליגה מקצוענית על בסיס מודל עסקי. עקב מצוקה כלכלית, נסגרה ה-LPB במתכונתה זו ב-2008, ולאחר 13 שנות הפסקה חזרה פדרציית הכדורסל הפורטוגלית לנהל את התחרות, כליגה מקצוענית למחצה.

בין עונות 1965/66 ל-1973/74 הוכרעה האליפות בטורניר בין מנצחת טורניר ה-**Campeonato Metropolitano** שייצגה את פורטוגל עצמה, לבין אלופות מוזמביק ואנגולה, אז קולוניות של פורטוגל. הטורניר הראשון שאמור היה להתקיים לא יצא לפועל עקב מחאת שחקני קבוצת לורנסו מארקש ממוזמביק, ובאותה עונה לא הוכרזה אלופה.

## קבוצות בעונת 2025/2026

## אליפויות לפי מועדונים
(תחת השמות: אליפות הליגה הלאומית הראשונה, הליגה המקצוענית וליגת הכדורסל הפורטוגלית)

## שיאים
בעונת 2008/09 הפכה בנפיקה ליסבון לקבוצה השנייה בהיסטוריה שהשיגה עונה מושלמת ללא הפסדים. הקבוצה הראשונה להגיע להישג הייתה מכבי תל אביב.

## קישורים חיצוניים
* 
* נתונים מאתר יורובסקט

פורטוגל
קטגוריה:תחרויות ספורט בפורטוגל
Aperture

**"Aperture"** (בעברית: צמצם) הוא שיר של הזמר והיוצר הבריטי הארי סטיילס. השיר יצא לאור ב-22 בינואר 2026, באמצעות חברות התקליטים קולומביה רקורדס וארסקין רקורדס, כסינגל המוביל מתוך אלבום האולפן הרביעי שלו, Kiss All the Time. Disco, Occasionally. סטיילס כתב את השיר בשיתוף פעולה עם קיד הרפון, שגם הפיק את הרצועה. הסינגל הופיע לראשונה במקום הראשון במצעד הסינגלים הבריטי ובמצעד ה-בילבורד הוט 100 האמריקאי, והפך לסינגל השלישי של סטיילס שהגיע למקום הראשון בשני המצעדים הללו. בנוסף, השיר כבש את ראש המצעד הסינגלים האירי והגיע לעשירייה הפותחת במדינות רבות, בהן אוסטרליה, גרמניה, ישראל, הולנד ושוודיה.

## רקע וכתיבה
ב-15 בינואר 2026 הכריז סטיילס על צאת אלבומו הרביעי הצפוי לצאת במרץ של אותה שנה בימים שקדמו להכרזה, הפיץ הזמר מסרים מסתוריים ברחבי העולם, ביניהם המשפט "let the light in", שהתברר מאוחר יותר כשורה מתוך השיר. השם "Aperture" מתפרש גם כ"פתיחה", מה שנתפס על ידי מבקרים כהקדמה סמלית לעידן מוזיקלי חדש עבור סטיילס.

## וידאו קליפ
ב-23 בינואר 2026 פורסם הוידאו קליפ הרשמי של השיר ביוטיוב. הקליפ בוים על ידי אוב פרי ושואב השראה מהקליפ לשיר "Weapon of Choice" של פאטבוי סלים ומהסרט "ריקוד מושחת". מבקרים השוו את הסגנון הוויזואלי של הקליפ גם לעבודותיו של דייוויד בואי.

## ביקורות והצלחה במצעדים
השיר זכה לשבחים מצד מבקרי המוזיקה; במגזין NME תואר השיר כגיחה אמיצה לסגנון האלקטרוניקה וההאוס. השיר זכה להצלחה מסחרית רחבה והופיע לראשונה במקום הראשון במצעד הסינגלים הבריטי ובמצעד הבילבורד הוט 100 האמריקאי. בישראל, זכה השיר להצלחה רבה בתחנות הרדיו ודורג במקום השישי במצעד השבועי של גלגלצ, במקום השמיני במצעד ההשמעות של מדיה פורסט, במקום החמישי במצעד של אקו 99 והפשוטע ובמקום ה-69 במצעד "היטליסט" של מאקו.

## מיקומי שיא

## קישורים חיצוניים

## הערות שוליים

קטגוריה:שירי הארי סטיילס
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת קולומביה רקורדס
קטגוריה:שירים שנכתבו על ידי הארי סטיילס
הקונגרס ה-19 של ארצות הברית

**הקונגרס ה־19 של ארצות הברית** היה התכנסות של הרשות המחוקקת של הממשל הפדרלי של ארצות הברית, שהורכבה מהסנאט של ארצות הברית ומבית הנבחרים של ארצות הברית. הקונגרס התכנס בוושינגטון די. סי. מ־4 במרץ 1825 עד 3 במרץ 1827, במהלך השנתיים הראשונות לכהונתו של הנשיא ג'ון קווינסי אדמס. חלוקת המושבים בבית הנבחרים התבססה על מפקד האוכלוסין של ארצות הברית משנת 1820. בסנאט היה רוב ל'תומכי ג'קסון', ואילו בבית הנבחרים היה רוב ל'מתנגדי ג'קסון' (תומכי אדמס).

## אירועים מרכזיים
* 4 במרץ 1825: ג'ון קווינסי אדמס הושבע לנשיא ארצות הברית.
* 26 באוקטובר 1825: תעלת אירי נפתחה, ואפשרה מעבר מאולבני שבניו יורק לבאפלו ולימת אירי.
* 4 ביולי 1826: תומאס ג'פרסון וג'ון אדמס מתו שניהם ביום השנה ה־50 לעצמאות ארצות הברית.

## אמנות שנחתמו
* 7 בנובמבר 1825: חוזה סנט לואיס – 1,400 מבני שבט השוני ממיזורי הועברו בכפייה ממיזורי לקנזס.
* 24 בינואר 1826: חוזה וושינגטון בין ממשלת ארצות הברית למועצה הלאומית של שבט הקריק, שבמסגרתו ויתר השבט על חלק גדול מאדמותיו בג'ורג'יה.

## סיכום מפלגתי

### סנאט

### בית הנבחרים

## מנהיגות

### סנאט
* נשיא: ג'ון קלהון (J)
* נשיא זמני:
** ג'ון גייארד (J), עד 4 בדצמבר 1825
** נתניאל מייקון (J), מ-20 במאי 1826

### בית הנבחרים
* יו"ר: ג'ון וו. טיילור (A)

## קישורים חיצוניים

## ביאורים

19
WorldView Legion

**WorldView Legion** היא סדרת לווייני ריגול אמריקאיים, ששיגורם החל בשנת 2024. הלוויינים פותחו ומופעלים על ידי חברת Maxar Technologies (דרך חטיבה שפוצלה ממנה), ומיוצרים על ידי חברת Lanteris Space Systems, המבוססת על פעילותה של חברת SSL (Space Systems/Loral).

הסדרה נועדה להחליף בהדרגה לוויינים ישנים מסדרת WorldView.

כל שיגור כולל זוג לוויינים, במשקל כולל של כ-1,700 ק"ג. הלוויינים פועלים במסלול בגובה של כ-500–570 ק"מ, עם זמן הקפה של כ-95 דקות. אוכך חיים המתוכנן של הלוויינים הוא 10 שנים.

במתכונת הנוכחית (6 לוויינים), המערכת מסוגלת לספק צילומים של אותו אזור עד 15 פעמים ביום, ברזולוציה המאפשרת זיהוי פרטים בגודל של עד כ־30 ס"מ.
## לוויינים

## קישורים חיצוניים
* 
* מידע על המערכת וצילומים לדוגמה
* נתוני שיגורים, באתר Gunter's Space Page
* מידע על לווייני מאתר סוכנות החלל האירופית

קטגוריה:לוויינים אמריקאיים
קטגוריה:לווייני ריגול
גרסיף

**גרסיף** (בערבית: **جرسيف**) היא עיר בצפון-מזרח מרוקו, באזור תאזה–אל־חוסיימה–תאונאת, ונחשבת כחלק מפרובינציית תאזה. לפי מפקד האוכלוסין משנת 2014 התגוררו בעיר כ־90,880 תושבים.

## גאוגרפיה
גרסיף ממוקמת בצפון-מזרח מרוקו בין ערים מרכזיות באזור. היא נמצאת כ-65 ק״מ ממערב לעיר תאזה, כ-54 ק״מ ממזרח לתאורירת וכ-135 ק״מ מדרום לאזור נאדור. מיקומה על צירי תחבורה חשובים הופך אותה לנקודת חיבור בין אזור מזרח מרוקו לבין מרכז המדינה.

## דמוגרפיה
לפי מפקד האוכלוסין של 2014 חיו בעיר 90,880 תושבים בכ-18,779 משקי בית.

## חקלאות הזיתים
שטחי מטעי הזיתים באזור גרסיף גדלו משמעותית מאז סוף שנות התשעים והגיעו לכ-18,000 הקטאר. הייצור השנתי של הזיתים ושמן הזית הגיע לעשרות אלפי טונות, כאשר חלק גדול מהיבול משמש לכבישה וחלקו להפקת שמן זית. התפתחות הענף נתמכת בתוכניות חקלאיות לאומיות המעודדות הרחבת שטחי הגידול ושיפור הייצור.

## אקלים
לגרסיף אקלים חצי-יבשתי חם המאופיין בקיץ חם מאוד שבו הטמפרטורות עשויות לעבור את 45 מעלות צלזיוס ובחורף מתון יחסית. כמות המשקעים השנתית הממוצעת עומדת על כ-222 מ״מ והעיר נהנית מכ-3,100 שעות שמש בשנה.

## תרבות וספורט
הענפים הפופולריים בעיר הם כדורגל וכדוריד. קבוצת הכדורגל חסאניה גרסיף מייצגת את העיר בליגות החובבים, וקבוצת הכדוריד המקומית נחשבת לאחת הקבוצות הבולטות במרוקו בשנים האחרונות.

## ערים תאומות
* 
* 
* 
* 

## אישים בולטים
עלאל בן עבדאללה הוא דמות היסטורית מרוקאית שנולד באזור גרסיף. הסטרימרית הבינלאומית פוקימאן נולדה גם היא בעיר.

## קישורים חיצוניים

קטגוריה:מרוקו: ערים
גבעת העיזים

**גבעת העיזים** היא גבעה במורדות הכרמל, הנמצאת בתחומי העיר חיפה וגובלת בחלקה הדרום מערבי בטירת כרמל.

## צומח
בגבעת העיזים צומח מגוון.

### צמחים חד-פסיגיים
עם הצמחים החד-פסיגיים נמנים: רומולאה צידונית, צבעוני ההרים וצבעוני השרון.

### צמחים דו-פסיגיים
עם הצמחים הדו-פסיגיים נמנים: כלנית מצויה, נורית אסיה, חרצית עטורה, סביון.

## בעלי חיים
בגבעת העיזים ניתן למצוא שפני סלע, חזירי בר, כבשים, שועלים, תנים, דבורים, צרעות, דבּורים, יונים, דרור הבית.

## קישורים חיצוניים
* גבעת העיזים: טבע עירוני במיטבו באתר Check In/Out
* גבעת העיזים – חיפה באתר "בשביל המשפחה"

קטגוריה:חיפה: גאוגרפיה
קטגוריה:הכרמל: הרים
זאפר אל-מסרי

**זאפר אל-מסרי** (בערבית: **ظافر المصري**; בתעתיק מדויק: **ט'אפר אלמצרי**; בעברית מופיע שמו לא פעם בכתיב השגוי **זעפר אל-מסרי**; 1940 – 2 במרץ 1986) היה ראש עיריית שכם. הוא מונה לתפקיד על ידי מדינת ישראל, בנובמבר 1985, כדי להחליף קצין של המנהל האזרחי, שכיהן כראש עיריית שכם בארבע השנים הקודמות (1982–1986), לאחר הדחתו בידי ישראל של בסאם א-שכעה בשנת 1982. הוא נרצח כארבעה חודשים לאחר מינויו בידי מחבל מהחזית העממית לשחרור פלסטין.

## ביוגרפיה
אל-מסרי נולד בשנת 1940 בשכם למשפחה פלסטינית מהאליטה הפוליטית והכלכלית של העיר. אחיו, חכמת אל-מסרי, היה סגן יו"ר הפרלמנט הירדני ואחיו השני, סביח אל-מסרי, הוא מיליארדר ויו"ר הבנק הערבי שבסיסו בירדן. בן דודו, טאהר אל-מסרי, היה שר החוץ של ירדן. בן דודו נוסף, המיליארדר מוניב אל-מסרי, הוא, על פי הדיווחים, הפלסטיני העשיר בעולם.

מקור עושרה של משפחתו הוא בהפקת שמן זית וייצור סבון וזאפר אל-מסרי הצטרף לעסקי המשפחה. הוא עזר לפתחם והגדיל אותם באופן משמעותי לעסקי מסחר ובנייה בשטחים, במדינות ערב ובמפרץ הפרסי.

בשנת 1982, רוב ראשי הערים בגדה שנבחרו על ידי הפלסטינים, כולל בסאם א-שכעה בשכם, הודחו על ידי ממשלת מנחם בגין. עם מינויו של שמעון פרס כראש ממשלת ישראל בממשלת הרוטציה של 1984, הוא טען שעדיף לישראל ולאוכלוסייה הערבית הפלסטינית בשטחים אם פלסטינים ינהלו את ענייניהם המוניציפליים בעצמם, ולא על ידי הממשל הצבאי. שכם נבחרה כניסיון ראשון למדיניות זו, ונאמר כי אחר כך ימונו ראשי ערים ערבים נוספים ברמאללה, אל-בירה וחברון.

לפני מינויו לראשות העיר, בנובמבר 1985, עמד זאפר אל-מסרי בראש לשכת המסחר של שכם. מינויו לראשות עיריית שכם על ידי ישראל אושר על ידי ירדן ועל ידי הגורמים המתונים יחסית של אש"ף, לאחר כ-18 חודשים של מגעים עקיפים בין הארגון לשחרור פלסטין, ישראל וירדן. אל-מסרי דחה את הצעות האוטונומיה הישראלית והתמקד בשיפור התנאים בשכם. הוא הוריד את מחיר החשמל והחל בעבודות להרחבת רשת החשמל. כל העובדים לשעבר, ששבתו מאז הדחתו של בסאם א-שכעה, הוחזרו לתפקידם והיתרי בנייה שהתעכבו זמן רב אושרו. רציחתו נתפסה כמכשול חמור עבור גורמים מתונים שביקשו לערב את הפלסטינים יחד עם ירדן בשיחות שלום עם ישראל.

## מותו
זאפר אל-מסרי נרצח ב-2 במרץ 1986, שלושה חודשים בלבד לאחר שנכנס לתפקידו. הוא נורה למוות בגבו, על ידי מועיד עבד אל-סמד, בעת שהלך ברחוב לבדו אל בניין עיריית שכם. אל-מסרי נורה שלושה פעמים כשכדור אחד פגע בליבו. הוא נלקח לבית החולים רשאדיה ומת על שולחן הניתוחים. כמעט 50,000 פלסטינים השתתפו בהלווייתו ב-3 במרץ 1986. השאיר אחריו אשה בת 38, ראג׳דיה, ושלושה ילדים.

מקובל לחשוב שהוא נהרג על ידי עבד אל-סמד בהוראת החזית העממית לשחרור פלסטין. החזית העממית האשימה אותו ב"שיתוף פעולה עם ישראל". עבד אל-סמד נעצר והוגש נגדו כתב אישום על רצח. הוא נידון למאסר עולם על מעשיו. קבוצה אחרת, פתח - המועצה המהפכנית, פלג פלסטיני בראשות אבו נידאל, לקח גם הוא אחריות בתחילה על הפיגוע, אך טענה זו הופרכה לאחר שאחריות החזית העממית הוכחה בבירור.

אל-מסרי היה ראש העיר הפלסטיני השלישי או ראש העיר לשעבר שנפל קורבן לרצח בתוך קצת יותר משנתיים. פהד קוואסמה, ראש עיריית חברון לשעבר, נורה למוות בעמאן, ירדן, ב-30 בדצמבר 1984. הוא התגורר שם מאז שגורש על ידי ישראל בשנת 1980 בשל פעילות באש"ף. ב-4 בספטמבר 1984, ראש עיריית רפיח עבדול מחמוד קישטה, נפצע פצעי מוות מירי ממכונית חולפת.

## קישורים חיצוניים
* 

## הערות שוליים

קטגוריה:ראשי עיריית שכם
קטגוריה:נפטרים ב-1986
קטגוריה:ילידי 1940
אמזונה צהובת-כתף

**אמזונה צהובת-כתף** (שם מדעי: *Amazona barbadensis*), המוכרת גם בשם **תוכי צהוב-כתף,** היא מין עוף ממשפחת התוכיים והסוג אמזונה. תפוצתה משתרעת באזורים הצחיחים של צפון ונצואלה, באיים הוונצואליים מרגריטה ולה בלנקייה, וכן באי בוונייר (הולנד הקריבית). המין נכחד מקומית מהאי ארובה אך הושב אליו בעקבות מאמצי שימור. כמו כן, הוא הובא על ידי האדם לאי קוראסאו.

## טקסונומיה
האמזונה צהובת-הכתף תוארה ואויירה לראשונה בשנת 1738 על ידי חוקר הטבע האנגלי אלעזר אלבין (Eleazar Albin) בספרו "היסטוריה טבעית של ציפורים" ("A Natural History of Birds"), על בסיס פרט חי. אלבין סבר בטעות כי מקורו של התוכי בברבדוס, ולפיכך העניק לו את השם האנגלי "תוכי ברבדוס" (Barbadoes parrot). בהסתמך על דיווחיו של אלבין, כללו גם מתורן ז'אק בריסון (1760) וג'ון לאת'אם (1781) תיאורים של התוכי בספריהם.

בשנת 1788, כאשר ערך והרחיב חוקר הטבע הגרמני יוהאן פרידריך גמלין את חיבורו של קארולוס לינאוס, "Systema Naturae", הוא כלל בו את האמזונה צהובת-הכתף וטבע עבורה את השם המדעי המקורי *Psittacus barbadensis*, תוך ציטוט עבודתו של לאת'אם. גמלין הגדיר את ברבדוס כ"מיקום הטיפוס" ("Type locality") של המין, אולם המין אינו מצוי באי זה ותפוצתו המקורית (והנכונה מדעית) היא ונצואלה.

כיום מסווגת האמזונה צהובת-הכתף לצד כ-30 מינים נוספים בסוג "אמזונה" (*Amazona*), שהוגדר על ידי חוקר הטבע הצרפתי רנה לסון בשנת 1830. שם הסוג הוא לטיניזציה של השם *Amazone*, שניתן לתוכים אלה במאה ה-18 על ידי ז'ורז'-לואי לקלר דה בופון, שהאמין בטעות כי מוצאם ביערות האמזונס. האפיתט הספציפי *barbadensis* מציין את האי ברבדוס. המין הוא מונוטיפי, ואין לו תת-מינים מוכרים.

## קישורים חיצוניים

## הערות שוליים

קטגוריה:תוכיים
חכמת אל-מסרי

**חכמת אל-מסרי** (1906–1994) היה איש עסקים ופוליטיקאי פלסטיני שכיהן כחבר הפרלמנט של ירדן, כנציג עיר הולדתו שכם. הוא היה יושב ראש הפרלמנט הירדני במשך שתי קדנציות, בין השנים 1952 ל-1953 ובין השנים 1956 ל-1957, וכיהן כשר החקלאות בממשלת ירדן בשנים 1953–1954. הוא היה אחד משלושת סגני הנשיא של הארגון לשחרור פלסטין עם הקמתו בשנת 1964. הוא היה גם חבר הסנאט הירדני.

## ביוגרפיה
אל-מסרי נולד בשכם, האימפריה העות'מאנית, ב-14 ביולי 1906, לאחת המשפחות העשירות בעיר מהאליטה הפוליטית והכלכלית של העיר. מקור עושרה של משפחתו היה בהפקת שמן זית וייצור סבון. אביו היה נשוי לשתי נשים, אשר הולידו לו חמישה בנים וחמש בנות. חכמת אל-מסרי היה בכור הבנים, דודו מעזוז אל-מסרי, שהיה בן גילו, שימש כראש עיריית שכם בשנים 1969–1976 ואחיו זעפר אל-מסרי שימש בתפקיד בשנים 1985–1986. אחיינו טאהר אל-מסרי כיהן כראש ממשלת ירדן ב־1991.

אל־מסרי למד בבית הספר א-נג'אח, ולאחר מכן באוניברסיטה האמריקאית בביירות ממנה קיבל תואר במנהל עסקים וכלכלה ב־1929.

לאחר סיום לימודיו, עבד אל-מסרי בבנק ברקליס הבריטי. הוא היה חלק מהאופוזיציה הערבית־פלסטינית בראשות משפחת נשאשיבי בתקופת המנדט. לאחר כיבוש הגדה המערבית על ידי ירדן, נבחר אל־מסרי לחבר מטעם שכם בפרלמנט הירדני בשנת 1950 וכיהן בתפקיד עד 1957. הוא היה יושב ראש הפרלמנט בין השנים 1952 ו-1953 ובין השנים 1956 ו-1957. הוא מונה לשר החקלאות בשנת 1953 וכיהן בתפקיד במשך שנה אחת.

אל-מסרי מונה לחבר הסנאט הירדני בשנת 1962, וכהונתו הסתיימה בשנת 1971. במהלך תקופה זו הוא שימש לעיתים גם כיו"ר בפועל של הסנאט. הוא מונה שוב לחבר בסנאט הירדני ב-12 בינואר 1984, וכיהן עד 12 בינואר 1988.

אל-מסרי נבחר לאחד משלושת סגני נשיא אש"ף בשנת 1964, כאשר הוא נוסד בוועידה הפלסטינית הראשונה של המועצה הלאומית הפלסטינית. שני סגני הנשיא האחרים היו חיידר עבד א-שאפי וניקולה אל-דיר, כאשר אחמד שוקיירי נבחר לנשיא באותה ישיבה. אל-מסרי תמך בפתרון הסכסוך בדרכי שלום, על ידי יישום פתרון שתי המדינות והקמת מדינה פלסטינית עצמאית בגדה המערבית ורצועת עזה לצד ישראל. במרץ 1987 נפגש עם שר החוץ הישראלי שמעון פרס יחד עם קבוצה של מנהיגים פלסטינים, עם תחילת תהליך השלום הישראלי-פלסטיני, במטרה לדון בדרכים לשיפור המצב בשטחים.

אל-מסרי הוביל משלחת פלסטינית בשנת 1984 כדי לשפר את היחסים בין מנהיג אש"ף יאסר ערפאת לבין מלך ירדן חוסיין.

בנוסף לתפקידיו הפוליטיים, אל-מסרי היה סוחר והקים את חברת השמן של שכם. הוא ייסד את אוניברסיטת א-נג'אח בשכם והיה היו"ר הראשון של מועצת הנאמנים של האוניברסיטה בין השנים 1972–1994.

## הערות שוליים

קטגוריה:שכם: אישים
קטגוריה:בוגרי האוניברסיטה האמריקנית בביירות
קטגוריה:נפטרים ב-1994
קטגוריה:ילידי 1906
ג'עפר עבד-אלכרים

**ג'עפר עבד אל-כרים** (בערבית: **جعفر عبد الكريم**; נולד ב-1981) הוא עיתונאי ומגיש טלוויזיה גרמני. מתגורר בברלין ועובד עבור דויטשה ולה (בערבית) כמנחה של "ג'עפר טוק".

## חיים וחינוך
ג'עפר הוא עיתונאי ערבי-גרמני שנולד במונרוביה וגדל בלבנון ובשוויץ. הוא עבר לגרמניה בשנת 2001. הוא למד אינפורמטיקה תקשורתית באוניברסיטת ט.ו. דרזדן ובמכון הלאומי למדעים יישום בליון, והשלים קורס בימוי באקדמיה לקולנוע של לונדון .

## עיתונאות
### קריירה מוקדמת (לפני 2011)
עבד-אלכרים עבד כעורך ועיתונאי וידאו בתוכנית האירוח "Jugend ohne Grenzen" בדויטשה ולה, עבורה נסע בין קהיר לברלין והפיק דיווחים שוטפים עבור התוכנית בשני המקומות. הוא גם למד תואר שני בתקשורת ומנהיגות באוניברסיטת קוואדרגה למדעים יישומיים בברלין.

### "שבאב טווק" ואמצע הקריירה (2011–2019)
עבד-אלכרים הפך למנחה תוכנית האירוח "Shabab Talk" עבור דויטשה ולה הערבית בשנת 2011. התוכנית מגיעה ליותר מ-8.5 מיליון צופים ברחבי העולם, ולפי דיווחים מסוימים למאות מיליוני צפיות בסך הכל ברשתות החברתיות.

דיווחיו הבין-לאומיים כוללים סיקור של אירועי האביב הערבי והשלכותיו, במיוחד במצרים, תוניסיה ולוב.

בשנת 2013 הוא הוציא לאור את "אחרי הסערה", סרט שזכה בפרס הסרט התיעודי הטוב ביותר בפסטיבל הסרטים התיעודי הבינלאומי של אל-ג'זירה ובפסטיבל הסרטים לזכויות אדם של UNSPOKEN בניו יורק.

בשנת 2014, הוא שימש כפאנל בפסטיבל העיתונאות הבין-לאומי בפרוג'ה, איטליה, במושב שעסק בחשיבותם של מדורי תגובות מקוונים.

ב-14 באוקטובר 2016, הנחה עבד-אלכרים את דיון המומחים של נשיא גרמניה , יואכים גאוק, בנושא האינטגרציה ומניעת רדיקליזציה.

לאחר ששידרה תוכנית על מצבן של נשים בסודן – בה אישה בת 28 מתחה ביקורת חריפה על הדיכוי וההטרדה של נשים בצפון אפריקה – בספטמבר 2018, ג'אפר ספג איומים במסרים של שנאה, קריאות לחרם ואיומים גלויים באלימות.

### ג'עפר טוק (2019–הווה)
הוא תרם לוועידת ההשפעה של חדשות במינכן במרץ 2019, בנושא "זהות והכלה: חדשות מקומיות עם קולות מגוונים".

בשנת 2019, ג'עפר החל לשמש כמנחה של תוכנית אירוח בשם "ג'עפר טווק".

## קבלה ביקורתית והשפעה
על רקע תת-ייצוג של קולות מהגרים בעיתונות הגרמנית, עבד-אלכרים צבר קהל עוקבים גדול והוא עוסק גם בנושאים בעלי דאגה חברתית לקהילות מהגרים, ערבים ומוסלמים. דיווחיו מאופיינים בחוסר פחד מפני התייחסות לנושאים בערבית הנחשבים במידה רבה לטאבו בקהילות המזרח תיכוניות, כגון זכויות להט"ב, מין ומיניות.

## פרסים
* 2012: מקום בין עשרת הראשונים בבחירות עיתונאי השנה לפי ''Medium''
* 2016: עיתונאי השנה בקטגוריית "כתב", מדיום

## פרסומים

* , 


## קישורים חיצוניים

* جعفر توك – برامج جديدة تعكس الواقع المتغير

## הערות שוליים

קטגוריה:מנחי טלוויזיה גרמנים
קטגוריה:עיתונאים גרמנים
קטגוריה:דפים עם תרגומים שלא נסקרו
קטגוריה:ילידי 1981
סכאכא

**סכאכא** (בערבית: **سَكَاكَا**) היא עיר בצפון-מערב ערב הסעודית ובירת מחוז אל-ג'וף. העיר ממוקמת מצפון למדבר נפוד, כ- 870 ק"מ צפון-מערבית לבירה ריאד. על פי מפקד האוכלוסין משנת 2022, אוכלוסיית העיר מנתה 204,174 בני אדם.

## היסטוריה
סכאכא נחשבת לאחד האתרים המיושבים העתיקים ביותר בחצי האי ערב, כאשר היישוב בה החל בסביבות 2000 לפני הספירה. במהלך המאה ה-8 עד המאה ה-7 לפנה"ס היא מוזכרת כמשויכת לתרבות האשורית. היא שוכנת בנווה מדבר, על נתיב שיירות עתיק החוצה את חצי האי ערב, שנמשך מחוף הים התיכון לאורך ואדי סירחאן ועד לחלקים המרכזיים והדרומיים של חצי האי.

ב משקיעה ממשלת ערב הסעודית במחוז אל-ג'וף בו שוכנת העיר, ובה במיוחד, במטרה לפתח את האזור, הנחשב לפריפריאלי וכושל ביחס לשאר הממלכה. היא מפתחת בעיר בנייני ממשלה חדשים, בתי ספר ובתי חולים, ואלו נבנים בסמוך להריסות של מבנים ישנים יותר. בעיר נוסדה אוניברסיטת אל-ג'וף בשנת 2005, ומאז היא מתרחבת במהירות. בכל רחבי העיר פרוסים אתרי בנייה והיא חווה תנופת בנייה משמעותית.

## בריאות
בעיר שלושה בתי חולים עיקריים: בית חולים מומחה המלך עבדול עזיז, בית חולים הנסיך מוטייב ובית החולים לטיפול בילדים וביולדות. בנוסף ישנם בעיר מרכז אונקולוגיה ומרכז לב. בעיר נבנה המרכז הרפואי הנסיך מוחמד בן עבד אל-עזיז, אשר עתיד להכיל 1,000 מיטות.

## חינוך
בעיר שוכנת אוניבריסטת אל-ג'וף, נוסף על מספר בתי ספר ממשלתיים ופרטיים. כמו כן שוכנים בה שלושה בתי ספר אנגליים בין-לאומיים, המשרתים בעיקר תלמידים מצרים וניזונים מתוכניות חינוך אמריקאיות.

## תחבורה
העיר משורתת על ידי נמל התעופה אל-ג'וף, המציע טיסות פנים וטיסות בין-לאומיות לכמה מהערים הגדולות במזרח התיכון. בנוסף נמצאת בעיר תחנת רכבת של , כחלק מ, שהתחנות הסמוכות לה נמצאות בערים קורייאת וחאיל.

## חקלאות
האזור בו נמצאת העיר, מחוז אל-ג'וף, בולט בשפע המים שלו ביחס לשאר חצי האי ערב המדברי. מי תהום השוכנים באזור זה הופכים את הקרקע לאדמה חקלאית פוריה. שפע מים זה יוצר תנאים המאפשרים גידול תמרים, ולכן באזור ישנם כ-200 אלף עצי דקל, וזיתים, שבאזור יש 12 מיליון עצים מסוג זה, נוסף על תוצרת חקלאית אחרת.

האזור הוא ביתן של כ-16,000 חוות חקלאיות ושל כ-1,500 פרויקטים חקלאיים. החווה החקלאית הבולטת ביותר באזור היא חוות וטניה, שהיא החווה האורגנית הגדולה ביותר בממלכה כולה.

## ארכאולוגיה
מאשר שההתיישבות באזור החלה בסביבות 2000 לפני הספירה, באזור נמצאים אתרים ארכאולוגיים היסטוריים ופרהיסטוריים רבים, בהם , ,  ו. בין האתרים הבולטים באזור ניתן למנות את , המתוארכים לסביבות שנת 4000 לפני הספירה.

קובץ:أعمدة الرجاجل 1.jpg|
קובץ:Omar Mosque.jpg|
קובץ:Jouf castle.jpg|


## אקלים
מערכת סיווג האקלים קפן מסווגת את האקלים בעיר כמדברי-חם.

## קישורים חיצוניים

## הערות שוליים

קטגוריה:ערב הסעודית: ערים
קטגוריה:מחוזות ערב הסעודית: ערי בירה
הקונגרס ה-20 של ארצות הברית

**הקונגרס ה־20 של ארצות הברית** היה התכנסות של הרשות המחוקקת של הממשל הפדרלי של ארצות הברית, שהורכבה מהסנאט של ארצות הברית ומבית הנבחרים של ארצות הברית. הקונגרס התכנס בוושינגטון די. סי. מ־4 במרץ 1827 עד 3 במרץ 1829, במהלך השנה השלישית והרביעית לכהונתו של הנשיא ג'ון קווינסי אדמס. חלוקת המושבים בבית הנבחרים התבססה על מפקד האוכלוסין של ארצות הברית משנת 1820. בשני הבתים היה רוב ג'קסוניאני.

## אירועים מרכזיים
* 3 בדצמבר 1828: הבחירות לנשיאות ארצות הברית 1828 – המועמד אנדרו ג'קסון ניצח את הנשיא המכהן ג'ון קווינסי אדמס ונבחר לנשיא ארצות הברית.

## חקיקה מרכזית
* 24 במאי 1828: חוק המכסים של 1828.

## סיכום מפלגתי

### סנאט

### בית הנבחרים

## מנהיגות

### סנאט
* נשיא: ג'ון קלהון (J)
* נשיא זמני: סמואל סמית' (J)

### בית הנבחרים
* יו"ר: אנדרו סטיבנסון (J)

## קישורים חיצוניים

## ביאורים

20
אוניברסיטת מריה קירי-סקלודובסקה

**אוניברסיטת מריה קירי-סקלודובסקה** (בפולנית: **Uniwersytet Marii Curie-Skłodowskiej w Lublinie**; בקיצור: **UMCS**) היא אוניברסיטת מחקר ציבורית השוכנת בעיר לובלין שבפולין. האוניברסיטה נקראת על שמה של מארי קירי, מדענית החלוצה בחקר הקרינה הרדיואקטיבית וזוכת פרס נובל.

האוניברסיטה הוקמה ב-23 באוקטובר 1944 על ידי הוועד הפולני לשחרור לאומי, ממשלה זמנית פולנית שהוקמה בחלם, תחת שלטון ברית המועצות במהלך מלחמת העולם השנייה. מאז, האוניברסיטה הפכה לגדולה במזרח פולין, ויש לה 12 פקולטות בלובלין ואוניברסיטת לוויין בפולאווי. באוניברסיטה לומדים קרוב ל-16,000 סטודנטים ב-90 מקצועות שונים. מתוכם, כ-1,600 הם סטודנטים בינלאומיים המייצגים כמעט 45 מדינות.

האוניברסיטה שייכת לרשת אוניברסיטאות אירופאית בשם ATHENA, ושייכת גם לרשת מקומית בשם איחוד האוניברסיטאות בלובלין (בפולנית: Związek Uczelni Lubelskich; בקיצור: ZUL).

## היסטוריה
האוניברסיטה הוקמה על שם מארי קירי-סקלודובסקה ב-23 באוקטובר 1944, שלושה חודשים לאחר מבצע לבוב-סנדומייז'. פרופ" הנריק רבה היה הרקטור הראשון של האוניברסיטה, והוא היה ראשה עד 1948. ב-3 באפריל 1946, התווסף שטח רב לאוניברסיטה, שבהמשך הפך לשטח של הקמפוס. בסך הכל, גודל האוניברסיטה הגיע ל-80 הקטאר.

במקור, באוניברסיטה היו 4 פקולטות: רפואה, חקלאות, רפואה וטרינרית ומדעי החיים. ב-1949, התווספה לאוניברסיטה פקולטה למשפטים, ובשנה שלאחר מכן הפקולטה לרפואה התפצלה מהאוניברסיטה והפכה ל(אוניברסיטת לובלין לרפואה. ב-1955, הפקולטה למדעי החיים התפצלה גם כן והפכה לאוניברסיטת לובלין למדעי החיים. במהלך שנות ה-50 הוקמו פקולטות נוספות באוניברסיטה כגון הפקולטה למתמטיקה, לפיזיקה, לכימיה, לביולוגיה, למדעי כדור הארץ, לשפה ולכלכלה.

בשנות ה-60 וה-70 האוניברסיטה גדלה באופן משמעותי ונבנו מבנים חדשים, ביניהם גם ספרייה ואולם ספורט. ב-1969, האוניברסיטה התרחבה לעיר ז'שוב. ב-2001, אוניברסיטת מריה קירי-סקלודובסקה הייתה שותפה להקמת אוניברסיטת ז'שוב.

ב-2020 נפתחו פקולטות חדשות באוניברסיטה, כגון הפקולטה למדעי המדינה, הפקולטה לעיתונות והמכון לפסיכולוגיה.

## קישורים חיצוניים

## הערות שוליים

קטגוריה:פולין: אוניברסיטאות ומכללות
תופסת (שיר)

"**תופסת**" הוא שיר בביצוע הזמרת הישראלית עדן בן זקן, שנכלל במיני-אלבום "רולקס וקסקט" שיצא ב-6 בינואר 2026.

## על השיר
הטקסט של "תופסת" תואר בביקורת של דודי פטימר מ"מעריב אונליין" ככזה הנשען על ביטויים בוטים וישירים, ובראשם שורה הכוללת אמירה וולגרית שהפכה לאחת מנקודות המחלוקת המרכזיות סביב השיר. לפי פרשנותו, השימוש בביטוי זה נתפס כבחירה שאינה נובעת מהעמקה רגשית או רעיונית, אלא כקיצור דרך לשם יצירת אפקט מיידי. בתוך הקשר זה נטען כי השיר אינו מטעין את השפה במשמעות נוספת, אלא מציג אותה באופן שטוח, דבר שהוביל לטענה על רדידות טקסטואלית וחוסר הצדקה פנימית. עוד צוין כי השפה של השיר משתלבת במסגרת כללית של פופ מוחצן, אך מבלי להציג התפתחות רעיונית או רגשית לאורך השיר עצמו. בהקשר זה נטען כי הטקסט אינו יוצר מתח, סיפור או תהליך, אלא מסתפק בהצהרות ישירות וקצרות.

## ביקורות
במאמר ביקורתי מאת בן שלו שפורסם בעיתון "הארץ" נדון המיני-אלבום "רולקס וקסקט", ובתוכו הוזכר השיר "תופסת" כשיר שלדעת הכותב היה בעל פוטנציאל מסחרי מובהק יותר משיר הנושא. עם זאת, המאמר לא ייחס לשיר עומק אמנותי מיוחד, והדיון בו היה משני ביחס לניתוח של "רולקס וקסקט" עצמו, תוך הצבתו כדוגמה לשיר הפועל על פי נוסחאות מוכרות של פופ ישראלי עכשווי. בביקורת מאת דודי פטימר, שפורסמה באתר "מעריב אונליין, הוצג "תופסת" כנקודת שפל במיני-אלבום. הביקורת טענה כי השימוש בביטוי בוטה מרכזי בשיר נתפס כעצלני וחסר הצדקה אמנותית, וכי הטקסט, הלחן והביצוע אינם מציעים עומק רגשי או מוזיקלי. עוד נטען כי השיר כולל אלמנטים המזכירים יצירות אחרות מן הפופ המקומי, דבר שפגע, לפי הביקורת, בתחושת המקוריות שלו. במסגרת זו הוצג השיר כדוגמה לבעיות רחבות יותר של שגרה וחוסר השראה במיני-אלבום כולו.

## מיקומי שיא

## הערות שוליים

קטגוריה:שירי 2026
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי עדן בן זקן
כרונוצנטריות

**כרונוצנטריות** או **טמפורוצנטריות** היא התפיסה של פרק זמן מסוים בהיסטוריה, לרוב ההווה, כמרכזי ובעל חשיבות נעלה על כל התקופות האחרות, וכנקודת המוצא לבחינת כל תקופה אחרת. המונח נבטע באנלוגיה למונח אתנוצנטריות, הנושא אותה משמעות אך מתייחס לקבוצה אתנית במקום תקופה היסטורית. הנטייה לכרונוצנטריות גורמת לרוב בני האדם לייחס להווה שבו הם חיים חשיבות מופרזת ביחס לתקופות היסטוריות קודמות. כרונוצנטריות עשויה לגרום גם להטיות מחקריות: למשל, חוקרים מודרניים עשויים לבחון את הניווט הימי בימי הביניים בהשוואה לניווט ימי מודרני, ובכך לשגות בהבנתו; בחינה של חומר היסטורי הכולל תכנים הנחשבים כיום כגזעניים כנגד שחורים עשוי להתפרש כשלילי כלפי שחורים, אף שבתקופות מוקדמות תכנים כאלה נחשבו, בשל בורוּת, כגילוי עניין חיובי בתרבות שחורה.

## ראו גם
* אתנוצנטריות

## הערות שוליים

קטגוריה:פילוסופיה של ההיסטוריה
קטגוריה:הטיות קוגניטיביות
ג'ון קוטון סמית'

**ג'ון קוטון סמית**' (באנגלית: **John Cotton Smith**; 12 בפברואר 1765 – 7 בדצמבר 1845) היה עורך דין, שופט ופוליטיקאי אמריקאי, אשר כיהן כחבר בית הנבחרים של ארצות הברית מטעם קונטיקט, כסגן מושל קונטיקט ה־27 וכמושל קונטיקט ה־23.

## ביוגרפיה
סמית' נולד ב-12 בפברואר 1765 בשארון שבמושבת קונטיקט, והיה בנו של קוטון מאתר סמית', כומר פוריטני שעבר מפרובינציית מפרץ מסצ'וסטס לקונטיקט. סמית' השלים לימודי הכנה והשלים את לימודיו בקולג' ייל בשנת 1783. לאחר סיום לימודיו למד משפטים והוסמך לעריכת דין. בשנת 1787 החל לעסוק בעריכת דין בשארון. סמית' נישא למרגרט אברטסון, ולשניים נולד בן אחד.

הוא נכנס לפוליטיקה כחבר בבית הנבחרים של קונטיקט בשנת 1793, וכיהן בבית המחוקקים של המדינה בשנים 1793, 1796 ו־1800, ובשנת 1800 אף כיהן כיושב ראש הבית.

סמית' נבחר כמועמד המפלגה הפדרליסטית לקונגרס השישי כדי למלא את המושב שהתפנה בעקבות התפטרותו של ג'ונתן ברייס. הוא נבחר מחדש לקונגרסים השביעי, השמיני והתשיעי, וכיהן בבית הנבחרים של ארצות הברית מ־17 בנובמבר 1800 ועד התפטרותו באוגוסט 1806. במהלך הקונגרסים השביעי עד התשיעי שימש יושב ראש ועדת התביעות.

לאחר שירותו בקונגרס כיהן כשופט משנה בבית המשפט העליון של קונטיקט ובבית המשפט לערעורים בשנים 1809–1811. הוא כיהן כסגן מושל קונטיקט ה־27 בשנים 1811–1812, וכמושל קונטיקט ה־23 מ־25 באוקטובר 1812 עד 8 במאי 1817. בשנת 1817 התמודד שוב לתפקיד המושל כמועמד המפלגה הפדרליסטית אך לא נבחר. הוא היה המושל האחרון של קונטיקט מטעם המפלגה הפדרליסטית.

לאחר פרישתו מן הפוליטיקה המשיך להיות פעיל בארגונים אקדמיים ודתיים. הוא היה חבר בחברה ההיסטורית של מסצ'וסטס ובחברה ההיסטורית של קונטיקט, ובשנת 1813 נבחר לחבר בחברה האמריקאית לעתיקות. הוא כיהן כנשיא החברה האמריקנית לתנ"ך משנת 1831 ועד מותו בשנת 1845.

סמית' נפטר ב־7 בדצמבר 1845 בשארון, ונקבר בבית הקברות הילסייד.

ביתו של סמית' בשארון רשום במרשם הלאומי של מקומות היסטוריים.

המלחין הנרי ראסל הקדיש למושל סמית' את השיר 'My Mother's Bible'.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:שופטי בתי המשפט של מדינת קונטיקט
קטגוריה:סגני מושלי קונטיקט
קטגוריה:מושלי קונטיקט
קטגוריה:מושלי מדינות ארצות הברית מהמפלגה הפדרליסטית
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1765
קטגוריה:אמריקאים שנפטרו ב-1845
דוד אפרתי

**דוד אפרתי** (נולד ב־15 במאי 1946) הוא איש צבא ופוליטיקאי ישראלי, ששימש כסגן ראש המנהל האזרחי בדרגת אלוף-משנה וראש מועצת הר אדר הראשון.

## ביוגרפיה
אפרתי נולד ב־1946, בצפרו שבמרוקו הצרפתית לפנחס אפריאט וסטה לבית אזולאי. עלה לארץ ב־1955. לאחר עליית המשפחה לארץ התגוררו ביד רמב"ם. אחיו הוא יעקב אפרתי.

בספטמבר 1987 התפטר מתפקיד סגן ראש המנהל האזרחי יחד עם ראש המנהל אפרים סנה.

לאחר פרישתו הועמד לדין על אישור כביש הגישה ליישובו הר אדר בניגוד עניינים וקיבל עונש סמלי.

שימש כראש מינהל מרשם האוכלוסין במשרד הפנים. באוגוסט 1989 מונה לדירקטור במלם מערכות. בשלהי 1994 סיים את תפקידו במינהל מרשם האוכלוסין.

בשנות התשעים שימש במשך חמש שנים כחבר הנהלת מחוז ירושלים של ארגון צוות - ארגון גמלאי צה"ל, והיה חבר המועצה הארצית כנציג המחוז ומטעמה
כחבר בוועדת ארגון ותקנון.

בפברואר–אוגוסט 1999 ניהל מפקד אוכלוסין למניית יהדות אתיופיה.

בנובמבר 1999 נבחר לראש מועצת הר אדר הראשון. שימש בתפקיד עד לבחירות לתפקיד בנובמבר 2004, בהן לא התמודד.

## לקריאה נוספת
* 

## הערות שוליים

קטגוריה:ראשי מועצת הר אדר
קטגוריה:אלופי-משנה בצה"ל
קטגוריה:הר אדר: אישים
קטגוריה:עובדי משרד הפנים
קטגוריה:ישראלים שנולדו ב-1946